Oficialusis leidinys L 007 , 11/01/2003 p. 0082 - 0083



Komisijos sprendimas 2003 m. sausio 10 d. iš dalies pakeičiantis Tarybos direktyvą 85/511/EEB dėl laboratorijų, kurioms leidžiama dirbti su gyvu snukių ir nagų ligos virusu, sąrašų (pranešta dokumentu Nr. C(2002) 5559) (tekstas svarbus EEE) (2003/11/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1985 m. lapkričio 18 d. Tarybos direktyvą 85/511/EEB dėl Bendrijos snukio ir nagų ligos kontrolės priemonių įdiegimo [1] su paskutiniais pakeitimais, padarytais Austrijos, Suomijos ir Švedijos Stojimo aktu, ypač į jos 13 straipsnio 2 dalies antrąją pastraipą, kadangi: (1) Įprastinio skiepijimo nuo snukio ir nagų ligos viruso nutraukimas Bendrijoje 1991 m. padidino Bendrijos bandų jautrumą šiai ligai. Todėl būtina užtikrinti, kad su virusu dirbančios laboratorijos tai darytų saugumą užtikrinančiomis sąlygomis, kad būtų išvengta viruso plitimo, kuris galėtų kelti pavojų Bendrijos bandoms, (2) Tarybos direktyvoje 85/511/EEB išvardytos nacionalinės ir komercinės laboratorijos, kurioms leidžiama dirbti su gyvu snukių ir nagų ligos virusu. Direktyva reikalauja, kad tos laboratorijos laikytųsi Jungtinių Tautų Maisto ir žemės ūkio organizacijos (FAO) rekomenduojamų būtiniausių reikalavimų. (3) Tam tikros valstybės narės nusprendė nutraukti darbą su snukio ir nagų ligos virusu tam tikrose laboratorijose, o kitos valstybės narės pateikė būtinas garantijas, kad jų tam tikslui patvirtintos laboratorijos laikosi privalomų standartų. Be to, pasikeitė tam tikrų Direktyvoje 85/511/EEB išvardytų laboratorijų duomenys. (4) Todėl būtina atnaujinti laboratorijų sąrašus, pateiktus Direktyvos 85/511/EEB A ir B prieduose. (5) Dėl to reikėtų atitinkamai iš dalies pakeisti Direktyvą 85/511/EEB. (6) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Tarybos direktyvos 85/511/EEB A ir B priedai pakeičiami šio sprendimo priedo tekstu. 2 straipsnis Šis sprendimas skirtas valstybėms narėms. Priimta Briuselyje, 2003 m. sausio 10 d. Komisijos vardu David Byrne Komisijos narys [1] OL L 315, 1985 11 26, p. 11. -------------------------------------------------- PRIEDAS " A PRIEDAS Komercinės laboratorijos, kurioms leidžiama gaminant vakcinas dirbti su gyvu snukio ir nagų ligos virusu VOKIETIJA | Bayer AG, Köln | PRANCŪZIJA | Merial, SAS, Laboratoire IFFA, Lyon | NYDERLANDAI | CIDC-Lelystad, Central Institute for Animal Disease Control, Lelystad | JUNGTINĖ KARALYSTĖ | Merial, SAS, Pirbright Laboratory, Pirbright | B PRIEDAS Nacionalinės laboratorijos, kurioms leidžiama dirbti su gyvu snukio ir nagų ligos virusu BELGIJA | Veterinary and Agrochemical Research Centre CODA-CERVA-VAR, Uccle | DANIJA | Danish Veterinary Institute, Department of Virology, Lindholm | VOKIETIJA | Bundesforschungsanstalt für Viruskrankheiten der Tiere Anstaltsteil TübingenAnstaltsteil Friedrich Loeffler Institute, Insel Riems | GRAIKIJA | Ινστιτούτο Αφθώδους Πυρετού Αγία Παρασκευή Αττικής | ISPANIJA | Laboratorio Central de Sanidad Animal INIA (CSIA-INIA), Valdeolmos, Madrid | PRANCŪZIJA | Agence fraçaise de sécurité sanitaire des aliments (AFSSA) Laboratoire d'études et de recherches en pathologie bovine et hygiène des viandes, LyonLaboratoire d'études et de recherches en pathologie anímale et zoonoses, Maison-Alfort | ITALIJA | Istituto zooprofilattico sperimentale della Lombardia e dell'Emilia Romagna, Brescia | NYDERLANDAI | CIDC-Lelystad, Central Institute for Animal Disease Control, Lelystad | AUSTRIJA | Österreichische Agentur für Gesundheit und Ernährungssicherheit Veterinärmedizinische Untersuchungen Mödling | JUNGTINĖ KARALYSTĖ | Institute for Animal Health, Pirbright | " --------------------------------------------------